SAAB GT750

SAAB 93 GT750 (Gran Turismo 750) var en bil fra SAAB som ble produsert mellom 1958 og 1960. GT750 var en sportsligere versjon av SAAB 93 i hovedsak tiltenkt USA-markedet. Den hadde samme karosseriet som 93, men annerledes interiør og kraftigere motor. Når produksjone av SAAB 93 opphørte, fortsatte produksjonen av GT750, nå med karosseriet fra SAAB 96 og med firetrinns gearkasse. Produksjonen fortsatte til 1962 da modellen blant andre forandringer fikk den større motoren på 841 cc fra 96, skivebremser framme og nytt navn. I blant annet Storbritannia og Sverige ble den kalt SAAB Sport. I USA ble den kalt 'GT 850 Monte Carlo' (etter suksessen i Monte Carlo-rallyet). 

GT750 hadde doble forgassere og totaktsmotoren hadde trimsats til 50 hestekrefter (37 kW) SAE. Det eksisterte også en trimsats som gjorde at motoren ydte 57 hestekrEfter (41 kW) SAE. Motoren gav mest kraft på høye turtall, 3400 til 5000 /min. Gearkassen hadde tre trinn. Med trimsatsen montert ble motoren mer omtålig ved lave turtall noe som kunne skape problemer ved bytrafikk.

Da den kom i 1958 var også GT750 den første bilen i verden som var utstyrt med sikkerhetsbelter som standard.https://www.geico.com/information/publications/newsletter/2012/modern-safety-technology/
 Tekniske data 

Motor:		rett tresylindret totaktsmotor
Sylindervolum:	748 cm3
Borr x slag:	66x73 mm
Effekt:		50 hk SAE (45 hk DIN) ved 5 000 r/m

Kraftoverføring:
Langstilt motor framme, framhjulsdrift
3-trinns manuell gearkasse, med usynkronisert 1., frihjul, rattspak. (1958–60)
4-trinns helsynkronisert manuell gearkasse med frihjul, rattspak. (1960–62)

Mål (1958–60):
Lengde:		401 cm
Bredde:		157 cm
Høyde:		145 cm
Akselavstand:	249 cm

Mål (1960–62):
Lengde:		403 cm
Bredde:		157 cm
Høyde:		147 cm
Akselavstand:	249 cm

Varianter
93 GT750: 	april 1958 – februar 1960. Utover den vanlige SAAB 93 hadde bilen trimmet motor, større bremser, doble kromlister, større hjulkapsler, utvendige bakspeil, doble ekstralys; doble baklys; mer behaglige framstoler; oppbevaringsrom i baksetets sidearmstøtte; sikkerhetsbelte; treratt;turteller; Halda Speedpilot. 

Det ble produsert 605 stykk basert på SAAB 93.
96 GT750 	februar 1960 – februar 1962. Ny bakdel med større bakrute; firetrinns gearkasse.

 Referanser 

Saab – bilarna de första 40 åren av Björn-Eric Lindh, 1987. ISBN 91-86442-30-9

 Eksterne lenker 
 http://www.saabmuseum.com/gt750/

GT750
Kategori:Bilmodeller introdusert i 1958